Tashqi mehnat migratsiyasi agentligi 2020-yilda o‘zbekistonlik mehnat migrantlarining 378 ming dollar ish haqini undirib berdi

Tashqi mehnat migratsiyasi agentligining chet eldagi vakolatxonalari aralashuvi bilan 2020-yilning to‘qqiz oyi davomida o‘zbekistonlik mehnat migrantlarining 378 ming dollar miqdordagi ish haqlari xorijiy ish beruvchilardan undirib berildi. Bu haqda agentlik tomonidan ma’lum qilindi.

Agentlik xabariga ko‘ra, xorijiy ish beruvchilardan undirib berilgan ish haqining 148,4 ming dollari Janubiy Koreyada, 229,2 dollari esa Rossiyada ishlayotgan o‘zbekistonlik mehnat migrantlari hissasiga to‘g‘ri keladi.
Shuningdek, 2020-yilning o‘tgan davrida xorijda yurgan 50 ming nafarga yaqin fuqaroga turli ko‘rinishda huquqiy, moddiy va ijtimoiy yordam ko‘rsatilgan.